**孝经18章**

**开宗明义章第一**

[仲尼](https://baike.baidu.com/item/%E4%BB%B2%E5%B0%BC)居，[曾子](https://baike.baidu.com/item/%E6%9B%BE%E5%AD%90)侍。子曰：“先王有[至德要道](https://baike.baidu.com/item/%E8%87%B3%E5%BE%B7%E8%A6%81%E9%81%93" \t "_blank)，以顺天下，民用和睦，上下无怨。汝知之乎？”[1]

[曾子避席](https://baike.baidu.com/item/%E6%9B%BE%E5%AD%90%E9%81%BF%E5%B8%AD)曰：“参不敏，何足以知之？”

子曰：“夫孝，德之本也，教之所由生也。复坐，吾语汝。”

“身体发肤，受之父母，不敢毁伤，孝之始也。立身行道，扬名于后世，以显父母，孝之终也。夫孝，始于事亲，中于事君，终于立身。《大雅》云：‘无念尔祖，[聿(yù)修](https://baike.baidu.com/item/%E8%81%BF%E4%BF%AE" \t "_blank)厥(jué)德。’”

**天子章第二**

子曰：“爱亲者，不敢恶于人；敬亲者，不敢慢于人。爱敬尽于事亲，而德教加于百姓，刑于四海。盖天子之孝也。《[甫刑](https://baike.baidu.com/item/%E7%94%AB%E5%88%91" \t "_blank)》云：‘[一人有庆](https://baike.baidu.com/item/%E4%B8%80%E4%BA%BA%E6%9C%89%E5%BA%86)，兆民赖之。’”[2]

**诸侯章第三**

在上不骄，高而不危；制节[谨度](https://baike.baidu.com/item/%E8%B0%A8%E5%BA%A6" \t "_blank)，满而不溢。高而不危，所以长守贵也。[满而不溢](https://baike.baidu.com/item/%E6%BB%A1%E8%80%8C%E4%B8%8D%E6%BA%A2)，所以长守富也。富贵不离其身，然后能保其[社稷](https://baike.baidu.com/item/%E7%A4%BE%E7%A8%B7)(jì)，而和其民人。盖诸侯之孝也。《诗》云：“[战战兢兢](https://baike.baidu.com/item/%E6%88%98%E6%88%98%E5%85%A2%E5%85%A2)，如临深渊，如履薄冰。”

**卿大夫章第四**

非先王之[法服](https://baike.baidu.com/item/%E6%B3%95%E6%9C%8D" \t "_blank)不敢服，非先王之法言不敢道，非先王之德行不敢行。是故非法不言，非道不行；口无择言，身无择行；言满天下无口过，行满天下无怨恶：三者备矣，然后能守其宗庙。盖卿大夫之孝也。《诗》云：“夙(sù)夜匪懈，以事一人。”

**士章第五**

资于事父以事母，而爱同；资于事父以事君，而敬同。故母取其爱，而君取其敬，兼之者父也。故以孝事君则忠，以[敬事](https://baike.baidu.com/item/%E6%95%AC%E4%BA%8B" \t "_blank)长则顺。忠顺不失，以事其上，然后能保其禄位，而守其祭祀。盖士之孝也。《诗》云：“[夙(sù)兴夜寐](https://baike.baidu.com/item/%E5%A4%99%E5%85%B4%E5%A4%9C%E5%AF%90)(mèi)，无忝尔所生。”

**庶(shù)人章第六**

用天之道，分地之利，谨身节用，以养父母，此庶人之孝也。[故自](https://baike.baidu.com/item/%E6%95%85%E8%87%AA)天子至于庶人，孝无[终始](https://baike.baidu.com/item/%E7%BB%88%E5%A7%8B)，而患不及者，未之有也。

**三才章第七**

曾子曰：“甚哉，孝之大也！”

子曰：“夫孝，天之经也，地之义也，民之行也。天地之经，而民是则之。则天之明，因地之利，以顺天下。是以其教不肃而成，其政不严而治。先王[见教](https://baike.baidu.com/item/%E8%A7%81%E6%95%99" \t "_blank)之可以化民也，是故先之以[博爱](https://baike.baidu.com/item/%E5%8D%9A%E7%88%B1)，而民莫遗其亲，陈之于德义，而民兴行。先之以[敬让](https://baike.baidu.com/item/%E6%95%AC%E8%AE%A9)，而民不争；导之以[礼乐](https://baike.baidu.com/item/%E7%A4%BC%E4%B9%90)，而民和睦；示之以好恶，而民知禁。《诗》云：‘赫(hè)赫[师尹](https://baike.baidu.com/item/%E5%B8%88%E5%B0%B9" \t "_blank)，民具尔瞻(zhān)。’”

**孝治章第八**

子曰：“昔者明王之以孝治天下也，不敢遗小国之臣，而况于公、侯、伯、子、男乎？故得万国之欢心，以事其先王。[治国](https://baike.baidu.com/item/%E6%B2%BB%E5%9B%BD)者，不敢侮于鳏(guān)寡，而况[于士民](https://baike.baidu.com/item/%E4%BA%8E%E5%A3%AB%E6%B0%91" \t "_blank)乎？故得百姓之欢心，以事其先君。治家者，不敢失于臣妾，而况于妻子乎？故得人之欢心，以事其亲。夫然，故生则亲安之，祭则[鬼享](https://baike.baidu.com/item/%E9%AC%BC%E4%BA%AB)之。是以天下和平，灾害不生，祸乱不作。故明王之以孝治天下也如此。《诗》云：‘有觉德行，四国顺之。’”

**圣治章第九**

曾子曰：“敢问圣人之德无以加于孝乎？”

子曰：“天地之性，人为贵。人之行，莫大于孝。孝莫大于[严父](https://baike.baidu.com/item/%E4%B8%A5%E7%88%B6" \t "_blank)。严父莫大于[配天](https://baike.baidu.com/item/%E9%85%8D%E5%A4%A9)，则[周公](https://baike.baidu.com/item/%E5%91%A8%E5%85%AC)其人也。昔者周公郊祀[后稷](https://baike.baidu.com/item/%E5%90%8E%E7%A8%B7)以配天，宗祀[文王](https://baike.baidu.com/item/%E6%96%87%E7%8E%8B)于[明堂](https://baike.baidu.com/item/%E6%98%8E%E5%A0%82)，以配上帝。是以四海之内，各以其职来祭。夫圣人之德，又何以加于孝乎？故亲生之膝下，以养父母日严。圣人因严以教敬，因亲以教爱。圣人之教不肃而成，其政不严而治，其所因者本也。父子之道，天性也，君臣之义也。父母生之，续莫大焉。君亲临之，厚莫重焉。故不爱其亲而爱他人者，谓之悖(bèi)德；不敬其亲而敬他人者，谓之悖礼。以[顺则](https://baike.baidu.com/item/%E9%A1%BA%E5%88%99" \t "_blank)逆，民无则焉。不在于善，而皆在于凶德，虽得之，君子不贵也。君子则不然，言思可道，行思可乐，德义可尊，作事可法，[容止](https://baike.baidu.com/item/%E5%AE%B9%E6%AD%A2)可观，[进退可度](https://baike.baidu.com/item/%E8%BF%9B%E9%80%80%E5%8F%AF%E5%BA%A6)，以临其民。是以其民畏而爱之，则而象之。故能成其德教，而行其[政令](https://baike.baidu.com/item/%E6%94%BF%E4%BB%A4)。《诗》云：‘淑人君子，其仪不忒(tè)。’”

**纪孝行章第十**

子曰：“孝子之事亲也，居则致其敬，养则致其乐，病则致其忧，丧则致其哀，祭则致其严。五者备矣，然后能事亲。事亲者，居上不骄，为下不乱，在丑不争。居上而骄则亡，为下而乱则刑，在丑而争则兵。三者不除，虽日用三牲之养，犹为不孝也。”

**五刑章第十一**

子曰：“五刑之属三千，而罪莫大于不孝。要君者无上，非圣人者无法，非孝者无亲。此大乱之道也。”

**广要道章第十二**

子曰：“教民亲爱，莫善于孝。教民礼顺，莫善于悌。移风易俗，莫善于乐。安上治民，莫善于礼。礼者，敬而已矣。故敬其父，则子悦；敬其兄，则弟悦；敬其君，则[臣悦](https://baike.baidu.com/item/%E8%87%A3%E6%82%A6" \t "_blank)；敬一人，而千万人悦。所敬者寡，而悦者众，此之谓要道也。”

**广至德章第十三**

子曰：“君子之教以孝也，非家至而日见之也。教以孝，所以敬天下之为人父者也。教以悌，所以敬天下之为人兄者也。教以臣，所以敬天下之为人君者也。《诗》云：‘[恺悌(kǎi tì)君子](https://baike.baidu.com/item/%E6%81%BA%E6%82%8C%E5%90%9B%E5%AD%90)，民之父母。’非至德，其孰能[顺民](https://baike.baidu.com/item/%E9%A1%BA%E6%B0%91" \t "_blank)如此其大者乎！”

**广扬名章第十四**

子曰：“君子之事亲孝，故忠可移[于君](https://baike.baidu.com/item/%E4%BA%8E%E5%90%9B" \t "_blank)。事兄悌(tì)，故顺可移于长。居家理，故治可移于官。是以行成于内，而名立于后世矣。”

**谏(jiàn)诤 (** **zhèng)章第十五**

曾子曰：“若夫慈爱恭敬，安亲扬名，则闻命矣。敢问子从父之令，可谓孝乎？”

子曰：“是何言与，是何言与！昔者天子有争臣七人，虽无道，不失其天下；诸侯有争臣五人，虽无道，不失其国；大夫有争臣三人，虽无道，不失其家；士有争友，则身不离于令名；父有争子，则身不陷于不义。故当不义，则子不可以不争于父，臣不可以不争于君；故当不义，则争之。从父之令，又焉得为孝乎！”

**感应章第十六**

子曰：“昔者明王事父孝，故事天明；事母孝，故事地察；长幼顺，故上下治。天地明察，神明彰矣。故虽天子，必有尊也，言有父也；必有先也，言有兄也。宗庙致敬，不忘亲也；修身慎行，恐辱先也。宗庙致敬，鬼神著矣。孝悌之至，通于神明，光于四海，无所不通。《诗》云：‘自西自东，自南自北，无思不服。’”

**事君章第十七**

子曰：“君子之事上也，进思尽忠，退思补过，将顺其美，匡救其恶，故上下能相亲也。《诗》云：‘心乎爱矣，遐不谓矣。中心藏之，何日忘之。’”

**丧亲章第十八**

子曰：“孝子之丧亲也，哭不偯**[yǐ]**，礼无容，言不文，服美不安，闻乐不乐，食旨不甘，此[哀戚之情](https://baike.baidu.com/item/%E5%93%80%E6%88%9A%E4%B9%8B%E6%83%85" \t "_blank)也。三日而食，教民无以死伤生。[毁不灭性](https://baike.baidu.com/item/%E6%AF%81%E4%B8%8D%E7%81%AD%E6%80%A7)，此圣人之政也。丧不过三年，示民有终也。为之棺、椁【**guǒ**】、衣、衾**[qīn]**而举之，陈其簠簋**[fǔ guǐ]**而哀戚之；[擗(pǐ)踊(yǒng)哭泣](https://baike.baidu.com/item/%E6%93%97%E8%B8%8A%E5%93%AD%E6%B3%A3" \t "_blank)，哀以送之；卜【**bǔ**】其宅兆，而安措之；为之宗庙，以[鬼享](https://baike.baidu.com/item/%E9%AC%BC%E4%BA%AB)之；春秋祭祀，以时思之。生事爱敬，死事哀戚，生民之本尽矣，死生之义备矣，孝子之事亲终矣。”

**后记：**

《孝经》中国古代[儒家](https://baike.baidu.com/item/%E5%84%92%E5%AE%B6/945629)的伦理著作。儒家[十三经](https://baike.baidu.com/item/%E5%8D%81%E4%B8%89%E7%BB%8F)之一。现在流行的版本是[唐玄宗](https://baike.baidu.com/item/%E5%94%90%E7%8E%84%E5%AE%97)[李隆基](https://baike.baidu.com/item/%E6%9D%8E%E9%9A%86%E5%9F%BA)注，宋代邢昺疏。全书共分18章。

<https://baike.baidu.com/item/%E5%AD%9D%E7%BB%8F/779810?fr=aladdin>